**GHIDUL SOLICITANTULUI**

**pentru elaborarea şi prezentarea propunerii de proiect în cadrul ”Programului anual de colaborare cu fundaţii şi asociaţii care oferă programe şi servicii pensionarilor şi vârstnicilor din municipiul Miercurea-Ciuc” pe anul 2023**

**1. Autoritatea finanţatoare**:

Municipiul Miercurea-Ciuc, instituţie publică de interes local, cu sediul în municipiul Miercurea-Ciuc, Piaţa Cetăţii nr.1, judeţul Harghita.

**2. Denumirea programului:**

Programul anual de colaborare cu fundaţii şi asociaţii care oferă programe şi servicii pensionarilor şi vârstnicilor din municipiul Miercurea-Ciuc pe anul 2023.

**3. Scopul programului:**

Scopul programului este antrenarea responsabilităţii şi participării comunităţilor locale la dezvoltarea şi diversificarea programelor alternative, care să aibă ca rezultat recuperarea şi antrenarea la viaţa de zi cu zi în scopul menţinerii în familie şi prevenirea instituţionalizării vârstnicilor pe de o parte şi, pe de altă parte, a da posibilitate persoanelor în vârstă să aibă acces la resursele educaţionale, culturale, spirituale şi recreaţionale.

**4. Activităţi finanţate*:***

Municipiul Miercurea-Ciuc acordă finanţări nerambursabile pe bază de selecţie de proiecte pentru următoarele activităţi:

* activităţi şi programe educaţionale, culturale, recreative în servicii/centre de zi pentru persoane vârstnice pentru persoane vârstnice, pe timpul zilei, adecvate vârstei, nevoilor, potenţialului de dezvoltare şi particularităţilor persoanei vârstnice, derulate sub îndrumarea specialiştilor;
* sprijinirea serviciilor de asigurare a 1-2 mese pe zi în centre de zi pentru persoane vârstnice pentru persoane vârstnice;
* sprijinirea asigurării transportului zilnic al persoanelor vârstnice la centre de zi pentru persoane vârstnice;
* sprijinirea organizării excursiilor pentru persoane vârstnice.

Nu se acordă finanţări nerambursabile pentru activităţi ce presupun dezvoltarea infrastructurii solicitantului.

**5. Beneficiarii programului*:***

Solicitanţii pot fi persoane juridice fără scop patrimonial – organizaţii, asociaţii ori fundaţii - constituite conform legii şi acreditate, care desfăşoară activităţi destinate pensionarilor şi vârstnicilor, pe raza administrativ-teritorială a Municipiului Miercurea-Ciuc, sau culte religioase recunoscute conform legii.

**6. Bugetul programului**

În limita bugetului de venituri și cheltuieli al municipiului Miercurea-Ciuc aprobat pe anul 2023, respectiv în limita sumei de 20.000 lei, pentru finanțarea ”Programului anual de colaborare cu fundații și asociații care oferă programe și servicii pensionarilor și vârstnicilor din municipiul Miercurea-Ciuc” pe anul 2023. ”

**7. Finanţarea proiectelor**

Finanţarea asigurată de Municipiul Miercurea-Ciuc va fi de maxim 80% din bugetul total al proiectului. Diferenţa de minim 20% din valoarea proiectului trebuie să fie asigurată de către solicitant (Contribuţie proprie şi alte surse de finanţare). Contribuţia proprie obligatorie va fi de minim 10% din bugetul total al proiectului.

**Cerinţă obligatorie**: întocmirea unui proiect de buget foarte bine fundamentat, care să includă toate cheltuielile legate de activităţile care urmează să se desfăşoare, cu argumentarea oportunităţii şi nivelului acestora.

Proiectele propuse pentru finanţare pe baza verificării şi evaluării vor beneficia de finanţarea integrală a cheltuielilor eligibile solicitate.

Finanţarea proiectelor se va realiza pe baza contractului de finanţare nerambursabilă încheiat între Beneficiar şi Municipiul Miercurea-Ciuc (conform anexei nr. 2.4 a Hotărârii Consiliului Local nr. 89/2023, privind aprobarea „Programului anual de colaborare cu fundaţii şi asociaţii care oferă programe şi servicii pensionarilor şi vârstnicilor din municipiul Miercurea-Ciuc” pe anul 2023), în 3 exemplare, din care un exemplar rămâne la Beneficiar şi 2 exemplare la Municipiul Miercurea-Ciuc.

Finanţarea proiectelor se face prin decontare ulterioară, în baza contractului de finanţare nerambursabilă şi a documentelor justificative de decontare care trebuie prezentate atât pentru partea de cheltuieli efectuate din finanţare nerambursabilă, cât şi partea de cheltuieli efectuate din contribuţie proprie.

Cererile de finanţare primite vor fi examinate de către Comisia de evaluare/selectare numită prin decizia primarului, care răspunde pentru îndeplinirea condiţiilor de eligibilitate.

**Cheltuieli eligibile:**

Următoarele categorii de cheltuieli sunt eligibile în cadrul programelor proprii ale Municipiului Miercurea-Ciuc privind acordarea de finanţări nerambursabile pe baza prevederilor Legii nr. 350/2005.

**Cheltuieli privind cazarea:**

Cheltuielile de cazare se pot efectua pentru servicii de cazare în regim de 2 stele.

**Cheltuieli de transport şi servicii de transport:**

Această categorie cuprinde cheltuielile privind biletele şi abonamentele de transport, bonuri de benzină, cheltuielile privind transportul persoanelor.

Transportul se va realiza pe cât posibil cu cele mai ieftine mijloace de transport existente, la clasa a II-a.

În cazul efectuării transportului cu autovehiculele proprietatea beneficiarilor sau închiriate conform legii, se pot deconta 7,5 l combustibil la 100 de km, parcurşi pe distanţa cea mai scurtă.

**Cheltuieli privind asigurarea hranei zilnice:**

Cheltuielile privind asigurarea hranei zilnice a pensionarilor şi vârstnicilor nu pot depăşi suma de 22 lei/zi/persoană, în conformitate cu Legea nr. 143 din 20 mai 2022pentru modificarea și completarea art. 129 din Legea nr. 272/2004 privind protecția și promovarea drepturilor copilului și pentru stabilirea unor măsuri de asistență socială;

**Cheltuieli privind serviciile:**

*Servicii de publicitate:* editarea şi tipărirea unor publicaţii – broşuri, pliante, afişe, bannere, etc., traducerea şi tehnoredactarea unor materiale de publicitate, realizare de filme, developări fotografii;

*Servicii de consultanţă:* consultanţă din partea unor specialişti din diferite domenii direct implicaţi în proiect, sau care participă efectiv la acordarea serviciilor sociale.

**Cheltuieli privind materialele consumabile:** rechizite de birou, materiale protocol, materiale de curăţat, materiale didactice, materiale de promovare, materiale sanitare, materii prime pentru activităţile desfăşurate în centre de zi ( ceară, textile, forme de lucru etc.) etc.

**Alte cheltuieli:** iluminat, încălzire, apă, etc, se vor deconta cheltuieli administrative în limita a maxim 5% din valoarea cheltuielilor eligibile.

Restul **categoriilor de cheltuieli** sunt **neeligibile** în cadrul „Programului anual de colaborare cu fundaţii şi asociaţii care oferă programe şi servicii pensionarilor şi vârstnicilor din municipiul Miercurea-Ciuc” pe anul 2023. Cheltuielile neeligibile necesare pentru derularea proiectului pot fi acoperite atât din contribuţia proprie cât şi din alte surse de finanţare, tabelul de buget putându-se fi modificat în acest sens de către solicitant fără aprobarea prealabilă a finanţatorului.

Cheltuielile eligibile trebuie să fie justificate şi oportune în raport cu obiectivele cererii de finanţare/proiectului selectat şi să fie contractate în perioada de realizare a proiectului finanţat.

**8. Cerinţe minime de calificare solicitate de autoritatea finanţatoare şi documentele care urmează să fie prezentate de solicitant pentru îndeplinirea cerinţelor respective**

Pot participa la procedura de selecţie de proiecte organizaţiile, asociaţiile şi fundaţiile cu activitate în domeniul social, care îşi desfăşoară activitatea în raza administrativ-teritorială a Municipiului Miercurea-Ciuc sau culte religioase recunoscute, care sunt **acreditat**e conform legii.

**Cerinţe minime de calificare**

* să prezinte copia statutului în care este înscrisă activitatea în domeniul social;
* să prezinte raportul de activitate pentru anul anterior, cu excepţia asociaţiilor, organizaţiilor nou-înfiinţate;
* să facă dovada depunerii în termenele prevăzute de lege a situaţiei financiare pe anul anterior la organele fiscale competente, cu excepţia asociaţiilor, organizaţiilor nou-înfiinţate;
* să nu se afle în litigiu cu instituţia finanţatoare;
* să nu aibă restanţe la plata impozitelor, taxelor şi contribuţiilor datorate bugetului de stat şi bugetului local.

**Documentele care urmează să fie prezentate de solicitant pentru îndeplinirea cerinţelor:**

1. cererea de finanţare nerambursabilă;
2. copia bilanţului contabil pe anul precedent ştampilat de Direcţia Generală a Finanţelor Publice;
3. copii după actul constitutiv, statutul şi actele adiţionale, după caz;
4. raport privind activitatea solicitantului în anul precedent, dacă este cazul;
5. copie după certificatul de înregistrare fiscală;
6. certificat de atestare fiscală din care să rezulte că şi-a îndeplinit obligaţiile de plată exigibile a impozitelor şi taxelor către stat, precum şi contribuţiile pentru asigurările sociale de stat şi bugetele locale;
7. declaraţia pe propria răspundere care să dovedească încadrarea în următoarele prevederi:

(1) Pentru aceeaşi activitate nonprofit un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui an fiscal.

(2) În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la aceeaşi autoritate finanţatoare, nivelul finanţării nu poate depăşi o treime din totalul fondurilor publice alocate pentru programele aprobate în bugetul autorităţii finanţatoare respective.

1. copie după certificatul de acreditare pentru servicii sociale
2. declaraţia pe propria răspundere prin care se certifică următoarele:
3. - toate informaţiile sunt autentice
4. - beneficiarul nu se află în incapacitate de plată, cu plăţile/ conturile blocate cf. unei hotărâri judecătoreşti
5. - nu a încălcat cu bună ştiinţă prevederile unui contract finanţat din fonduri publice
6. - nu are restanţe la bugetul de stat
7. - nu este condamnat
8. - cunoaşte prevederile art. 326 din Codul penal pentru infracţiunea de fals în declaraţii.
9. - alte documente relevante privind activitatea asociaţiei/organizaţiei neguvernamentale fără scop lucrativ, după caz.

**9. Instrucţiuni privind datele limită care trebuie respectate şi formalităţile care trebuie îndeplinite**

Municipiul Miercurea-Ciuc lansează anual cel puţin o sesiune de selecţie a proiectelor.

Suma aferentă primei sesiuni de selecţie va fi în limita bugetului de venituri și cheltuieli al Municipiului Miercurea-Ciuc aprobat pe anul 2023, în cazul în care se va organiza o a doua sesiune a proiectelor, suma aferentă celei de a doua sesiuni de selecţie va fi suma rămasă nerepartizată şi/sau nedecontată în urma primei sesiuni.

Proiectele se depun, în pachet închis, câte un exemplar în format scris, la registratura Primăriei Municipiului Miercurea-Ciuc cu sediul în Miercurea-Ciuc, Piaţa Cetăţii nr.1, cam. 42, respectiv şi sub formă electronică la adresa de e-mail social@szereda.ro.

Data limită pentru depunerea propunerilor de proiecte: 16 august 2023, orele 10.00.

Propunerile de proiecte depuse după termenul prezentat la alineatul precedent, respectiv cele depuse la altă adresă decât cea sus-menţionată, nu vor fi luate în considerare şi vor fi restituite nedeschise.

Riscul transmiterii propunerilor de proiecte la sediul autorităţii finanţatoare, cu respectarea termenului limită prevăzut mai sus, este în sarcina exclusivă a solicitantului.

**10. Instrucţiuni privind modul de elaborare şi de prezentare a propunerii de proiect**

Solicitantul are obligaţia de a elabora propunerea de proiect, în conformitate cu prevederile Ghidului solicitantului, în limba română sau în limba maghiară însoţită de traducerea în limba română.

Propunerea de proiect trebuie să aibă caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta. Bugetul rămâne ferm pe toată durata de îndeplinire a contractului de finanţare nerambursabilă.

Solicitantul are obligaţia de a exprima suma în lei în propunerea de proiect.

Solicitantul are obligaţia de a prezenta obligatoriu documentele cerute de autoritatea finanţatoare sub sancţinea excluderii din procedură, pentru a permite verificarea de către autoritatea finanţatoare a capacităţilor sale.

Autoritatea finanţatoare are obligaţia de a respecta caracterul confidenţial al informaţiilor prezentate de către solicitanţi în scopul verificării îndeplinirii cerinţelor de calificare.

Documentele depuse în copie de către solicitant vor fi semnate pentru conformitate cu originalul de către reprezentantul legal al solicitantului.

**Dreptul de a solicita clarificări privind Ghidul solicitantului**

Orice solicitant care a obţinut, în condiţiile prezentei legi, un exemplar al documentaţiei pentru elaborarea şi prezentarea propunerii de proiect are dreptul de a solicita şi de a primi clarificări din partea autorităţii finanţatoare.

Autoritatea finanţatoare are obligaţia de a transmite răspuns la orice solicitare de clarificări, dar numai la acele solicitări primite cu cel puţin 6 zile înainte de data limită pentru depunerea propunerilor de proiect.

Autoritatea finanţatoare are obligaţia de a transmite răspunsul la solicitările de clarificări cu cel puţin 4 zile înainte de data limită pentru depunerea propunerilor de proiect.

Autoritatea finanţatoare are dreptul de a completa din proprie iniţiativă, în vederea clarificării, documentaţia pentru elaborarea şi prezentarea ofertei şi este obligată să comunice în scris tuturor solicitanţilor orice astfel de completare. Transmiterea comunicării trebuie să respecte intervalul de timp prevăzut la alineatul precedent.

**11. Modificarea sau retragerea proiectului (cf. art.26 din Legea nr. 350/2005)**

**12. Anularea selecţiei de proiecte (cf. art. 35 din Legea nr. 350/2005)**

**13. Informaţii privind criteriile aplicate pentru atribuirea contractului de finanţare nerambursabilă**

**Procedura de selecţie a proiectelor**

Anterior procedurii de selecţie şi evaluare membrii Comisiei de evaluare şi selectare sunt obligaţi să depună declaraţie de imparţialitate conform legii.

Cererile de finanţare primite vor fi examinate de către Comisia de evaluare/selectare numită prin HCL, care răspunde pentru îndeplinirea condiţiilor de eligibilitate.

**Nu sunt eligibile:**

* proiectele ale cărui beneficiar nu şi-a îndeplinit obligaţiile de plată exigibile a impozitelor şi taxelor către stat, precum şi contribuţiile pentru asigurările sociale de stat şi bugetele locale;
* furnizează informaţii false în documentele prezentate;
* proiectele ale căror beneficiar nu prezintă raportul de activitate pe anul 2022, dacă este cazul ori acţiunile din acest proiecte/programe sunt neconforme ori contrare scopului asociaţiei/fundaţiei;
* a comis o gravă greşeală în materie profesională sau nu şi-a îndeplinit obligaţiile asumate printr-un alt contract de finanţare nerambursabilă, în măsura în care autoritatea finanţatoare poate aduce ca dovadă mijloace probante în acest sens;
* face obiectul unei proceduri de dizolvare sau de lichidare ori se află deja în stare de dizolvare sau de lichidare, în conformitate cu prevederile legale în vigoare;
* nu prezintă declaraţiile pe propria răspundere menţionate la punctul 8, din prezentul Ghid;
* cererile incomplete sau completate în mod necorespunzător;
* cererile sosite după termenul limită de depunere;
* cererile ce au ca obiect activităţi nerelevante pentru obiectivele programului;
* proiectele care nu corespund cu scopurile şi obiectivele declarate în programul lansat;
* proiectele ale căror beneficiari nu prezintă certificatul de acreditare conform Legii nr. 197/2012 privind asigurarea calităţii în domeniul serviciilor sociale, cu modificările ulterioare;
* cererile pentru sume solicitate ce reprezintă mai mult de 80% din valoarea totală a proiectului;
* cererile care nu sunt semnate şi ştampilate în original;
* proiectele care cuprind cheltuieli de natura celor excluse, conform punctului 4 din prezentul Ghid;
* proiectele ale căror activităţi sunt începute sau finalizate la data încheierii contractului de finanţare nerambursabilă.

**Criterii de evaluare**

|  |  |
| --- | --- |
| **Secţiune** | **Punctaj** |
| 1. Cât de relevantă este propunerea privind scopul programului şi activităţile finanţate? | 5 |
| 2. Buget şi eficacitatea costurilor - În ce măsura bugetul este clar, realist şi detaliat, în ce măsură sunt necesare cheltuielile propuse pentru implementarea proiectului? | 5 |
| 1. Rezultatele proiectului – Ce rezultate concrete se vor realiza?
 | 5 |
| 3.1. Câte activităţi se vor realiza? | 5 |
| 3.2. Numărul persoanelor care ar putea beneficia în mod direct sau indirect de pe urma rezultatelor propuse | 5 |
| **Punctaj maxim** | **25** |

Notă: Nu poate fi luat în considerare pentru a fi finanţat un proiect care nu a întrunit un minim de 15 puncte.

În cursul procedurii de evaluare a propunerilor de proiecte, autoritatea finanţatoare poate solicita clarificări şi completări ale documentelor depuse de beneficiari pentru verificarea îndeplinirii criteriilor de eligibilitate. Clarificările şi completările solicitate de comisia de selectare se vor înainta în termen de cel mult 5 zile de la data primirii solicitării.

Numărul de participanţi la procedura de selecţie de proiecte nu este limitat.

Autoritatea finanţatoare are dreptul de a repeta procedura de selecţie de proiecte în cazul în care nu se prezintă nici un participant.

Comisia de evaluare şi selecţie va proceda la analiza şi evaluarea proiectelor şi va întocmi un Proces-verbal, în care va arăta situaţia evaluării şi selectării proiectelor, cele care vor fi selectate şi cele respinse de la finanţare, cu motivările de rigoare.

**15. Încheierea contractului**

În vederea asigurării transparenţei autoritatea finanţatoare va da publicităţii lista proiectelor selectate şi va comunica în termen de 15 zile beneficiarului rezultatul selecţiei, în vederea prezentării acestuia la contractare.

Contractul se încheie între Municipiul Miercurea-Ciuc şi organizaţia/ asociaţia/fundaţia/cultul religios căreia i s-a selecţionat proiectul.

Autoritatea finanţatoare va transmite spre publicare în Monitorul Oficial al României, Partea a VI-a, un anunţ de atribuire a contractului de finanţare nerambursabilă, nu mai târziu de 30 de zile de la data încheierii contractului.

Dacă în termen de 30 de zile de la data comunicării rezultatului selecţiei solicitantul nu se prezintă pentru încheierea contractului de cofinanţare se consideră că finanţarea nu a fost acceptată, iar proiectele în cauză se elimină de la finanţare.

La încheierea contractului de finanţare nerambursabilă, beneficiarul este obligat să semneze o declaraţie de imparţialitate, conform modelului elaborat de autoritatea finanţatoare.

În cadrul programului, implementarea proiectelor trebuie să se desfăşoare în anul bugetar respectiv, activităţile proiectelor trebuie să fie derulate în perioada următoare semnării contractului de finanţare nerambursabilă, iar proiectele trebuie să fie decontate conform contractului de finanţare nerambursabilă.

**16. Căi de atac**

Actele sau deciziile care determină, ori sunt rezultatul încălcării prevederilor prezentei proceduri pot fi atacate pe cale administrativă la autoritatea finanţatoare sau justiţie, în condiţiile legii.

**17. Decontarea şi alocarea sumei**

Municipiul Miercurea-Ciuc va efectua plata către asociaţiile/organizaţiile neguvernamentale, fără scop lucrativ, selectaţi în cadrul procedurii de selecţie publică de proiecte, prin virament în contul bancar al acesteia, într-o singură tranşă, cu decontarea ulterioară, conform prevederilor contractului încheiat şi Metodologiei de decontare**.**